ગુજરાત સરકારના કૃષિ વિભાગે 72.28 લાખ હેક્ટરમાં વાવેતર નોંધ્યું છે. ગયા વર્ષના 77.90 લાખ હેક્ટર કરતાં વિસ્તાર ઓછો છે. જોકે, વાવેતર છે તેમાં નુક્સાની કેટલી અને કેટલો પાક બળી ગયો છે તેનો કોઇ આંકડો સરકારી ચોપડે નથી. રાજકોટ નજીક ખેતી કરનારા ખેડૂત રમેશભાઇ ભોરણિયા કહે છે, નદી કાંઠા અને ડેમ વિસ્તારના ખેડૂતોને પાક ફૂલ્યોફાલ્યો છે, પણ બાકીના વિસ્તારોમાં હાલત ખૂબ જ કપરી છે. ખેડૂતો પાસે નિંદામણ કાપવાનું ય કામ નથી. વરસાદ ન આવે તો પાક ઉત્પાદન અને ઉતારામાં ગાબડાં પડશે એ નક્કી છે.